  Майя Бывальцева 26-31 гудырикошконэ Кияса ёросысь Уддяди (Карамас-Пельга) гуртын нылкышноос пӧлын лэнд-артъя «Кыз» II калыккуспо этнофестиваль ортчоз. Со сярысь муниципал кылдытэтлэн «ВКонаткте» мерлыко вотэсысь бамаз ивортэмын. Этнофествиале Удмуртиысь, Архангельск улосвылысь суредасьёс, дизайнеръёс, Кияса, Пичи Пурга, Сарапул, Эгра ёросъёсысь Киужъёсъя юртъёсысь инкуазь материалъёслэсь арт-объектъёс лэсьтылэм усточи нылкышноос, соослы юрттӥськись быдэ вуымтэос пыриськозы. Фестиваль арт-объектъёсын тодматонэн но пӧлысьтызы устооссэ быръёнэн йылпумъяськоз Кияса ёрослэн администрациезФестиваль Уддядиысь Удмурт лулчеберетъя центр котырын лымшор удмуртъёслэн мифъёссыя кылдытэм кабъёслэсь лулчеберетъя инкуазь вӧлмет кылдытон, лэнд-артэн тодматон но сое туала искусствоез сямен азинтон, пыриськисьёслэсь быгатонлыкъёссэс усьтон понна луонлыкъёс кылдытон, Кияса ёросын улӥсьёслы инкуазез гажан мылкыд пыӵатон вылысь радъяське. «Кыз» фестивальлэн ужпумез – калыклэсь саклыксэ вашкала дауръёсысь лулчеберет но удмуртъёслэн дунневаланэнзы пала кыскон Фестиваль улсын пӧртэм ужрадъёс ортчозы: нылкышноос пӧлын лэнд-артъя вожвылъяськон, йӧскалык сиён-юонъёсъя, лэнд-артъя ӧнерчиослэсь мастер-классъёс, йылол кырӟанъёсъя ӝытъёс, темая кино возьматон, творчествоя коллективъёслэн возьматонъёссы, луоен шоу. Озьы ик туспуктэмъёс лэсьтон интыос, шулдыръяськон площадкаос ужалозы. Этнофестивалез сӥё-дано усьтон 27-тӥ гудырикошконэ 10 часын ортчоз, ворсан – 31-тӥ гудырикошконэ 16 часын.  Тодэ вайытом, кылем арын нырысетӥяз «Кыз» фестивале Ижкарысь но Кияса ёросысь 11 кибашлыос пыриськизы.  Тегъёс: Лулчеберет Удмуртия фестиваль инкуазь Кияса кибашлыос нылкышноос  